Şaristananê Hamburg, Nurberg û Gottingenî yê Almanya, şaristanê Zurihî yê Swîsre û şaristanê Viyana yê Avusturya de serrgêra 10. ya Şorişê Rojawanî yê 19ê Temmuze bi şayîyan û coşêkê pîlî ameye fîrazkerdene.
Xeylêk kesî tewrê şayîyan bîyî. Şayîyan de vera hêrişanê îşxalî û gefanê îşxalî yê dewleta tirke mesajê xoverdayîşî ameyî dayene. Kurdîstanijan venga hêzanê mîyanneteweyîyan da ke vera îşxalê muxtemelî yê dewleta tirke wa warê hewayî yê Rojawanî bêro qefilnayene. Qiseykerdişan de ame vatene ke ganî Şorişê Rojawanî bêro pawitene. Şayîyan de vera sloganê sey 'Biciwîyo Şorişê Rojawanî', 'Biciwîyo Serek Apo', 'Biciwîyo YPG-YPJ' ameyî vatene, govende ameye girewtene, vilawekî ameyî vilakerdene û deyîrî ameyî vatene.
Hamburg
Nurnberg
Gottingen
Zurih
Viyana
